འདི་དག་ཀུན་གྱི་རྩ་བའི་འབྱུང་ཁུངས་བོད་ཀྱི་ལོ་ཐོ་ལ་འགྲེལ་ཆེན་དྲི་མེད་འོད་དང་ཨ་བྷྱ་ཀ་རའི་མན་ངག་གིས་མ་བརྒྱན་པའི་ལེན་ཁ་ཁོ་ན་ཡིན་ནོ།།སྐྱོན་བཏོན་མ་བྱས་ན་བོད་ཀྱི་སྲོལ་རྒྱུན་ལོ་ཐོ་སྐྱོན་གྱི་གོང་བུ་འབའ་ཞིག་ཏུ་གྱུར་ཏེ།དེ་ཡང་དུས་འཁོར་རྒྱུད་དྲི་མེད་འོད་དང་དྲང་སྲོང་རྔ་བོང་གི་ཞུས་པའི་མདོ་སོགས་མདོ་རྒྱུད་གཉིས་ཀའི་ལུང་དང་འགལ་བ་དང་གཅིགདཔྱིད་དུས་དང་ཆར་དུས་སོགས་གནམ་དཔྱིས་དངོས་དང་འགལ་བ་དང་གཉིས།མིག་སྐར་དང་ཟླ་བ་གཟའ་འཛིན་སོགས་མངོན་སུམ་ཚད་མ་དང་འགལ་བ་དང་གསུམ།ཉི་མའི་དཀྱིལ་འཁོར་དང་ཉི་ལྡོག་ཡུན་ཚད་སོགས་ཚན་རིག་དང་འགལ་བ་དང་བཞི།དེ་སོགས་སྐྱོན་མང་དུ་བྱུང་བསྡད་འདུགའདི་དག་ལ་བོད་མི་ཀུན་གྱིས་ཐུགས་འཇགས་དང་བསལ་ཚུལ་ལྷུག་པོར་གནངས་རྒྱུ་མཁྱེན་མཁྱེན་ཞུ་ཞུ།ཞེས་ནང་བའི་ཆོས་ཀྱི་གཟུགས་འཛིན་པ་རྒྱ་ཤེས་རབ་ཆོས་འཕེལ་གྱིས་བོད་བརྒྱུད་ནང་བསྟན་རིག་པའི་ཕྱོགས་སུ་གཏོགས་པ་ཀུན་ལ་སྤྲང་།།